Eelnõu

# NARVA LINNAVOLIKOGU

# O T S U S

# Narvas

Projekti ”Narva Kesklinna Gümnaasiumi spordihoone energiatõhususe edendamine” teostaja määramine ning oma- ja sildfinantseeringu kinnitamine

1. **ASJAOLUD JA MENETLUSE KÄIK**

Narva Linna Arenduse ja Ökonoomika Amet koostöös Narva Linnavalitsuse Kultuuriosakonna ja Narva Linnavalitsuse Linnamajandusametiga valmistab ette projekti ”Narva Kesklinna Gümnaasiumi spordihoone energiatõhususe edendamine” selle järgnevaks esitamiseks „Riigi eelarvestrateegia 2020–2023” meetme „Energiatõhususe ja taastuvenergia kasutuse edendamine avaliku sektori hoonetes” I vooru. Meetme raames toetatakse väliskeskkonnast katuse ja teiste välispiiretega eraldatud siseruumiga ehitisse tarnitud energiat, hoone ülalpidamiskulusid ja kasvuhoonegaaside heidet vähendavaid ning energiasäästu suurendavaid ja taastuvenergia kasutust edendavaid rekonstrueerimistöid.

Taotluse projekti rahastamiseks tuleb esitada hiljemalt 17. juuniks 2020.

Projekti ”Narva Kesklinna Gümnaasiumi spordihoone energiatõhususe edendamine” eesmärgiks on Narva Kesklinna Gümnaasiumi spordihoone aadressil Puškini tn 29 energiatõhususe parandamine, kasvuhoonegaaside heite vähendamine, hoonesse tarnitud energia ja hoone ülalpidamiskulude vähendamine ning taastuvenergia kasutuse edendamine spordihoone rekonstrueerimise kaudu.

Tulenevalt määrusest „Kohaliku omavalitsuse hoonete energiatõhusaks muutmiseks antava toetuse kasutamise tingimused ja kord“ (edaspidi määrus) toetuse määr sõltub kohaliku omavalitsuse üksuse põhitegevuse tuludest ja kohaliku omavalitsuse elanike arvust ning on Narva linna jaoks 70% projekti abikõlblikest kuludest vastavalt määruse lisale 1.

Toetuse arvutamise metoodika on järgmine:

Maksimaalne toetuse suurus vastavalt määruse lisas 1 sätestatud toetusmäärale on 360–630 eurot rekonstrueeritava hoone abikõlbliku köetava netopinna ühe ruutmeetri kohta, mis arvutatakse valemi, 900 eurot × individuaalne toetusmäär ehk 900\*70%=630 eurot/m2.

Kesklinna Gümnaasiumi spordihoone netopind võrdub 434,1 m2, seega maksimaalne toetuse suurus on 434,1\*630 = 273 483 eurot. Narva linna abikõlblik omafinantseering peab moodustama 30% abikõlblikest kuludest ehk 117 207 eurot.

Projekti abikõlblikud kulud moodustavad kokku 390 690 eurot.

Projekti elluviimiseks tuleb lisaks arvestada projekti eelarveväliste kuludega (sh osa ehitustöödest, projekteerimistööde ekspertiisi kulud jne) summas kuni 150 000 eurot. Seega projekti omafinantseerimise vajadus kokku moodustab kuni 267 207 eurot.

Projekti tegevused on planeeritud ellu viia 2021-2022 aastate jooksul.

Projekti „Narva Kesklinna Gümnaasiumi spordihoone energiatõhususe edendamine“ eeldatav oma- ja sildfinantseerimise vajadus aastate kaupa on järgmine (*juhul, kui aasta lõpus jäävad kasutamata vahendid viiakse see üle järgmisele aastale*):

|  |  |  |
| --- | --- | --- |
|  | 2021 | 2022 |
| omafinantseerimine | 26 711 | 240 496 |
| sildfinantseerimine | 27 348 | 246 135 |

Oma- ja sildfinantseerimise tegelik vajadus aastate lõikes täpsustatakse Narva linna arengukavas, sh tegevuskavas vastavalt KOKS §371 lg-le 2 „Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kohandamisel ning investeeringuteks toetuse taotlemisel“.

Projekt on vastavuses strateegiliste dokumentidega:

1. Narva linna arengukavaga 2008-2023.

Strateegiline eesmärk 1.2: elukeskkonna infrastruktuur on parandatud

Tegevussuund 1.2.1: muuta linna territoorium heakorrastatuks ja meeldivaks

Ülesanded 1.2.2.1. spordikomplekside ja –rajatiste ehitamine ja

rekonstrueerimine

1. **ÕIGUSLIKUD ALUSED**
	1. Vastavalt KOKS § 22 lg 1 p-le 8 kuulub volikogu ainupädevusse laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine ning piirmäära kehtestamine rahavoogude juhtimiseks võetavale laenule.
	2. Vastavalt KOKS § 371 lõikele 2 on arengukava ja eelarvestrateegia aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel.
2. **OTSUS**
	1. Kinnitada projekti ”Narva Kesklinna Gümnaasiumi spordihoone energiatõhususe edendamine” omafinantseeringuks kokku kuni 267 207 eurot.
	2. Projekti positiivse rahastamisotsuse korral Narva Linnavalitsusel lubada võtta laenu omafinantseeringu katteks kokku kuni 267 207 eurot.
	3. Projekti positiivse rahastamisotsuse korral Narva Linnavalitsusel lubada võtta laenu sildfinantseeringu katteks kokku kuni 273 483 eurot.
	4. Projekti omafinantseerimise summad aastate lõikes kajastada Narva linna Arengukavas.
	5. Projekti teostajaks määrata Narva Linnavalitsuse Linnamajandusamet (registrikood 75039729) koos kõigi taotleja õiguste ja kohustustega*.*

**4. RAKENDUSSÄTTED**

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul

 arvates otsuse teatavakstegemisest.

Irina Janovitš

Linnavolikogu esimees